’गाथा अमरवेल की’ उपन्यास नारी मन की पड़ताल करता है। शन्नो का विश्वा से विवाह, विश्वा का शन्नो को आधुनिक नारी के रूप में देखने की इच्छा तथा विश्वा का अपाहिज हो जाना और फिर अपने पुत्र गौतम की पढ़ाई और घर की सारी जिम्मेदारी को संभालना ’शन्नो’ की मजबूरी है समय अंतराल के पश्चात गौतम अपनी पसंद की लड़की दिव्या से विवाह करता है और सभी पेरिस में सैटल हो जाते हैं। विदेशी जिन्दगी में शन्नो तालमेल नहीं बिठा पाती है और विश्वा की मृत्यु के बाद वह पूरी तरह से टूट जाती है। अपने पुत्र पर अधिकार की भावना के कारण गौतम और दिव्या का रिश्ता टूट जाता है और गौतम अपने जीवन का अन्त कर लेता है। उपन्यास की नायिका शन्नो अंत में खलनायिका प्रतीत होने लगती है।